**Hortobágy Község Önkormányzatának 1. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2025. június 16-ai rendkívüli, nyilvános ülésére**)**

**Tárgy:** Versenyképes Járások Program Felhívás Fejlesztési Igények benyújtása tárgyában (Égerházi Imre Galéria épület felújítása)

*Tisztelt Képviselő-testület!*

Magyarország Kormánya Versenyképes Járások Programot indít a vidéki Magyarország élhetőségének és népességmegtartásának támogatása, a városok és községek kiegyensúlyozott fejlődésének biztosítása, valamint a települések közötti térségi együttműködések ösztönzése érdekében.

A Program keretében fejlesztési igényt települési önkormányzatok tervezett konzorciumi együttműködésükre alapozva, vagy tervezett, illetve már működő jogi személyiséggel rendelkező önkormányzati társulásként, valamint már létrejött konzorciumban nyújthatnak be. A tervezett konzorciumi együttműködést, illetve a tervezett társulási szándékot egybehangzó szándéknyilatkozattal kell igazolni.

Fejlesztési igényt legalább három települést érintő fejlesztés támogatása céljából legalább három települési önkormányzat együtt nyújthat be az előzőek szerint azzal, hogy a konzorciumban társulás is részt vehet.

Előzetes egyeztetések eredményeként Hortobágy Község Önkormányzata konzorciumi tagként kíván támogatási igényt benyújtani. A konzorciumban részt vevő települések Egyek, mint konzorcium vezetője, Balmazújváros, Hortobágy, Újszentmargita, Tiszacsege.

Balmazújváros Város Önkormányzata az alábbi fejlesztési igényeket jelölte meg:

„Égerházi Imre Galéria épület belső átalakítása I. ütem.”

A megvalósításhoz igényelt vissza nem térítendő támogatás összege bruttó 55.000.000,- Ft.

A támogatási intenzitás: 100%. A támogatás benyújtásának határideje 2025. június 10. napja.

*Az előterjesztés mellékletét képezi a Pályázati felhívás.*

Kérem a Tisztelt Képviselő-testületet, hogy az előterjesztést megtárgyalni és a határozati javaslatról dönteni szíveskedjen.

1. **HATÁROZATI JAVASLAT**

Hortobágy Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdésének. 1. pontjában biztosított feladatkörében, valamint a 107. §-ában biztosított jogkörében eljárva a Versenyképes Járások Program keretében benyújtandó pályázat megvalósítása érdekében konzorciumra kíván lépni, melynek tagjai Egyek (konzorciumvezető), Balmazújváros, Hortobágy, Újszentmargita, Tiszacsege települések.

1. A Képviselő-testület utólagosan felhatalmazza a polgármestert konzorciumi szándék-nyilatkozat aláírására.
2. A Képviselő-testület utólagosan felhatalmazza a polgármestert a konzorciumi megállapodás aláírására.
3. A Képviselő-testület utólagosan felhatalmazza a polgármestert a szükséges intézkedések megtételére.

**Határidő: azonnal**

**Felelős: Jakab Ádám András polgármester**

1. **HATÁROZATI JAVASLAT**

**a Versenyképes Járások Program Felhívás Fejlesztési Igények benyújtása tárgyában**

Hortobágy Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdésének. 1. pontjában biztosított feladatkörében, valamint a 107. §-ában biztosított jogkörében eljárva megtárgyalta az előterjesztést és az alábbi döntést hozza.

1. A Képviselő-testület utólagosan úgy dönt, hogy pályázatot kíván benyújtani a Versenyképes Járások Program pályázati felhívására.
2. A Képviselő-testület utólagosan felhatalmazza a polgármestert a pályázati dokumentáció és a szükséges dokumentumok előkészítésére, a támogatási kérelem benyújtására, a szükséges jognyilatkozatok megtételére.

**Határidő: azonnal**

**Felelős: Jakab Ádám András polgármester**

**Hortobágy, 2025. június 16.**

 **Jakab Ádám András**

polgármester

Az előterjesztést törvényességi szempontból ellenőrizte:

 **Dr. Széles Tamás**

kirendeltség-vezető